## בס"ד לכל צבור המתפללים בכל בתי הכנסת שלום רב באחרונה מתרוצצות הודעות למיניהן ועשיה למינה להכנס בדלת האחורית או ישירות דרך הדלת הקדמית לקבע תפקיד"גבאות נשית" בבתי הכנסת, לא הבנתי בשל מה המהומה ומה צורך יש בגבאות נשית בבית הכנסת,אם יש לאשה השגה כלשהי לגבי המתרחש בבהכ"נ שתאמר לבעלה או תפנה ישירות לגבאים-עד כאן הכל ראוי ונכון. ביהכ"נ הוא נטו מקום שהגברים מחויבים בו וצריכים אותו לעבודת ה', אשה לגמרי אורחת ולא מחוייבת ולכן גם פאסיבית,ואין בזה משום פחיתות כבוד וזכויות,אם אשה באה להתפלל יישר כוחה, היא באה בענוה לפגוש את הקב"ה ולפנות אליו שם בביהכ"נ ולא באה לפגוש חברה ולנהל אתה את עולמו של הקב"ה במקומו. הגבאים תמיד שם לתת מענה לכל בעיה שמתעוררת ועושים כמיטב יכולתם,יישר כוחם. הגבאים התגיסו במלוא כוחם לתת מענה למיקסום מקומת ישיבה לנשים בימים הנוראים. המקום היה צר מהכיל,כיום נשתנו הדברים יש בביה"כ כ-250 מקומות ישיבה לנשים כאשר האיכלוס במשך השנה הוא כדי 1/8 מהמקומות לכןגם אין צורך בקביעת מקומות ישיבה,יש די והותר מקום לכולן ועוד נשארים כסאות פנויים. באתי בקריאה לתת לחיים לזרום ולהתנהל כמו עד המצאת "גבאות הנשים". תמיד היו מתנדבות ל"קידושים" או לכבס וילונות או לכל דבר אחר זה מבורך צנוע ויכול להמשך להתנהל גם להבא וכך ראוי. אולי כדאי לארגן שעורים איך לעבוד את הקב"ה וגם הלכות ביהכ"נ-אצטרף בשמחה. בברכת כל טוב רנה במברגר.